《夜雨》
宋代·韩淲

卧听空山雨，愁人春夜长。田蛙与水鸣，聒聒来耳旁。

缅怀千载遥，贤达多遁藏。岂无命世才，所抱或沮伤。

离家脱尘役，且憩云水乡。时运不我留，老去空彷徨。

但恐壮志销，放浪宜自彊。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。